
НОВИ САД

З А П И С Н И К
са 38. седнице Градске изборне комисије Града Новог Сада одржане 28. октобра 2026. године, у згради Скупштине Града Новог Сада, Улица Жарка Зрењанина 2, II улаз, I спрат, Плава сала, са почетком у 14 часoвa.

	Седници су присуствовали: Горан Митровић, заменик председника Комисије, Ивана Цуцић, Бојан Стојановић, Синиша Љубичић, Мирко Поповић, Звездан Живанов, Зоран Кнежевић, Димитрије Вукашин, Јасмина Татјана – Чолак и Предраг Јоксимовић, чланови Комисије у сталном саставу, Бранислав Антић, заменик члана Комисије у сталном саставу, са правом гласа, Данијел Малетић, Рената Сентмартони, Никола Шијан, Александра Стојановић, Дејан Дроњак, Иван Ћосић, Слободан Јовановић, Немања Герић и Милан Мићић, чланови Комисије у проширеном саставу, Радослав Јанковић, Војислав Владимировић, Немања Сератлић и Мирјана Беркловић, заменици члана Комисије у проширеном саставу, са правом гласа.

Седници је присуствовала и Мирјана Василић, секретар Комисије.

[bookmark: _GoBack]Поред наведених, седници Комисије су присуствовали: Едит Кочар-Ђалаи, заменик члана Комисије у сталном саставу, Маријана Мијатовић, Срђан Хромиш, Огњен Јовановић и Сандра Бјелић, заменици члана Комисије у проширеном саставу, Ђорђе Боројев, шеф Сектора за информисање у Служби Скупштине Града Новог Сада, Мира Марчетић, шефица Сектора за скупштинске послове у Служби Скупштине Града Новог Сада и Наташа Мајски Чонкаш, самостална саветница у Служби Скупштине Града Новог Сада.

	Седници је председавао Горан Митровић, заменик председника Комисије, који је констатовао да је на седници присутно 18 чланова Комисије и шест заменика члана Комисије, са правом гласа, односно да су испуњени услови за пуноважан рад и одлучивање Комисије.

	Предлог дневног реда достављен је чланицама и члановима Комисије уз сазив седнице.

Заменик председника Комисије је ставио на гласање предложени дневни ред.

Након гласања, заменик председника Комисије је констатовао да је Комисија са 24 гласа „за“ и ниједним гласом „против“ или „уздржан“, односно једногласно утврдила

Д н е в н и  р е д

1. Доношење решења о исправљању записника о раду бирачких одбора на спровођењу избора за народне посланике Народне скупштине, одржаних 25. октобра 2026.године за бирачкo местo 42 у Граду Новом Саду

1. ТАЧКА ДНЕВНОГ РЕДА
ДОНОШЕЊЕ РЕШЕЊА О ИСПРАВЉАЊУ ЗАПИСНИКА О РАДУ БИРАЧКИХ ОДБОРА НА СПРОВОЂЕЊУ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ, ОДРЖАНИХ 25. ОКТОБРА 2026.ГОДИНЕ ЗА БИРАЧКO МЕСТO 42 У ГРАДУ НОВОМ САДУ

Заменик председника Комисије је отворио претрес.

У претресу су учествовали: Маријана Мијатовић, Бојан Стојановић, Бранислав Антић, Горан Митровић и Мирјана Василић.

Маријана Мијатовић, заменица члана Комисије у проширеном саставу, предложила је текст доношења Решења о исправљању записника о раду бирачког одбора на спровођењу гласања за избор народних посланика на бирачком месту број 42 у Граду Новом Саду.

Пошто се у претресу више нико није јавио за реч, заменик председника Комисије је закључио претрес.

Заменик председника Комисије је ставио на гласање предложено решење, у предложеном тексту.

Након гласања, заменик председника Комисије је констатовао да је Комисија са 24 гласа “за“ и ниједним гласом „против“ или „уздржан“, односно једногласно донела

РЕШЕЊЕ
О ИСПРАВЉАЊУ ЗАПИСНИКА О РАДУ БИРАЧКОГ ОДБОРА НА СПРОВОЂЕЊУ ГЛАСАЊА ЗА ИЗБОР НАРОДНИХ ПОСЛАНИКА НА БИРАЧКОМ МЕСТУ БРОЈ 42 У ГРАДУ НОВОМ САДУ
БРОЈ: 013-1/2026-176-1-I
(Решење се прилаже уз Записник и чини његов саставни део)

Пошто је завршен рад по утврђеном дневном реду, заменик председника Комисије закључио је 38. седницу Градске изборне комисије Града Новог Сада у 14.20 часова.

СЕКРЕТАР	             	                	ЗАМЕНИК ПРЕДСЕДНИКА КОМИСИЈЕ
        
       Мирјана Василић		                  	              	Горан Митровић
